Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
24 ส.ค. 2559

SET แกร่งกว่าคาด แต่มอง Upside จำกัด… “ซื้อ” BJC เป้าหมาย 50 บาทดัชนี SET อยู่ที่ 1,549.06 จุด +9.0 จุด +0.58% ปริมาณซื้อขาย 32,025 ลบ.
แนวรับ : 1,520 / 1,530 แนวต้าน : 1,558
สรุปทิศทางและแนวโน้มตลาดSET แกร่งกว่าที่คาดการณ์ไว้ แต่ยังมอง Upside จำกัด: SET แข็งแกร่งกว่าที่คาดการณืไว้ ดดยเฉพาะการปรับสูงขึ้นของหุ้นกลุ่มธนาคาร วัสดุก่อสร้าง และค้าปลีก อย่าง KBANK, SCB, SCC, CPALL, และ BJC อย่างไรก็ดีเรายังมอง Upside จำกัดที่ 1,558 จุด ที่เป็นจุดสูงสุดเดิมเท่านั้น และยังมองความเสี่ยงจากการ “พักฐาน” ระยะสั้น และเน้นจำกัดพอร์ต และกลยุทธ์ Selective ในกลุ่มหุ้นที่คาดการณ์ผลการดำเนินงาน 2Q16 ออกมาดี อย่าง BJC CPF HMPRO BEAUTY ต่อเนื่อง
“ซื้อ” BJC ด้วยเป้าหมายพื้นฐาน 50 บาท: 1) คาดกำไร 3Q16 แข็งแกร่งจากการรวมกำไร BIGC (ถือ 98%) เข้ามา เต็มไตรมาส 2) ค่าใช้จ่ายดอกเบี้ยที่จะลดลงอีก จากการ refinance 3) การขยายสาขาในเชิงรุกมากขึ้น หนุนกำไรเติบโต 20% ในปี 2018 4) หุ้นยัง Under-own โดยนักลงทุนสถาบันทั้งในและต่างประเทศ (ณ สิ้นเดือน มิ.ย กองทุนรวมฯไทย ถือ BJC เพียง 5 พันล้านบาท ซึ่งน้อยมาก เทียบกับขนาดกองทุนรวมฯที่เน้นลงทุนหุ้นในไทยกว่า 5 แสนล้านบาท) และด้วย Market Cap ที่ใหญ่อันดับ 20 +/- จะมีโอกาสสูงที่จะถูกนำเข้าไปรวมในดัชนี SET50 และ MSCI ภายในสิ้นปีนี้ 5) เป้าหมายทางเทคนิค 50.5 บาท และ 52 บาท ตามลำดับ
หุ้นที่น่าสนใจทางเทคนิคEPG “ซื้อ” ราคาหุ้นดีดตัวทะลุเส้นค่าเฉลี่ย 3 เดือน ทดสอบแนว Downtrend Line พร้อมปริมาณการซื้อขายหนาแน่นสนับสนุน สอดคล้องกับเครื่องมือ MACD พลิกกลับเป็นบวกได้วันแรก มีแนวต้านแรกที่ 13.50 บาท และเป้าหมายถัดไปที่ 14.00 บาท
EA “ซื้อ” ราคาหุ้นฟื้นตัวขึ้นทะลุกรอบการพักฐาน Bullish Flag พร้อมปริมาณการซื้อขายกลับมาสูงขึ้นอีกครั้งหลังพักตัว สอดคล้องกับ DI+ ชี้ขึ้นสนับสนุน มีแนวต้านแรกที่จุดสูงก่อนหน้าที่ 27.25 บาท และแนวต้านถัดไปที่ 29.00 บาท
KOOL “ซื้อ” ราคาหุ้นฟื้นตัวขึ้นทะลุกรอบการพักฐาน Bullish Flag ด้วยแท่งเทียน Three White Soldiers พร้อมปริมาณการซื้อขายกลับมาสูงขึ้น สอดคล้องกับ MACD ชี้ตัด Signal ขึ้นอีกครั้ง มีแนวต้านแรกที่จุดสูงก่อนหน้าที่ 6.10 บาท ถัดไปที่ 6.50 บาทBANK ปล่อยกู้ 500 ลบ. ให้ TRC และบ.ในเครือ ใช้เป็นเงินทุนรับงานก่อสร้างรับงานก่อสร้างทั้งใน-ตปท.
สำนักข่าวอินโฟเควสท์ (24 ส.ค. 59)–นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า EXIM BANK ได้ให้การสนับสนุนวงเงินหนังสือค้ำประกันและวงเงินกู้หมุนเวียนแก่บมจ.ทีอาร์ซี คอนสตรัคชั่น (TRC) และบริษัท สหการวิศวกร (SKW) จำนวน 500 ล้านบาท เพื่อให้ TRC และ SKW ซึ่งเป็นบริษัทในเครือใช้เป็นเงินทุนหมุนเวียนในการรับงานก่อสร้างต่าง ๆ รวมถึงโครงการสาธารณูปโภคพื้นฐานของภาครัฐบาลหรือเอกชนที่เกี่ยวกับการพัฒนาประเทศ ทั้งในและต่างประเทศ
ทั้งนี้ TRC ดำเนินธุรกิจรับเหมาก่อสร้างและออกแบบทางวิศวกรรมในงานวางระบบท่อและอุตสาหกรรมปิโตรเคมี มีความเชี่ยวชาญด้านงานวางท่อก๊าซธรรมชาติ นับแต่ก่อตั้งในปี 2541 บริษัทได้รับความไว้วางใจจากลูกค้าทั้งภาครัฐบาลและเอกชนทั้งในและต่างประเทศให้รับงานขนาดใหญ่ ส่งผลให้ TRC มีการเติบโตของรายได้และกำไรสุทธิเพิ่มขึ้นอย่างต่อเนื่อง
“EXIM BANK ให้การสนับสนุนแก่ TRC และ SKW ในครั้งนี้เพื่อสนับสนุนให้ผู้รับเหมาไทยที่มีศักยภาพสามารถขยายธุรกิจเพิ่มมากขึ้นทั้งในและต่างประเทศ เป็นประโยชน์กับการพัฒนาระบบสาธารณูปโภคและโครงสร้างพื้นฐาน ตลอดจนเศรษฐกิจของประเทศไทยและประเทศอื่นๆ ในภูมิภาค”นายพิศิษฐ์ กล่าว